text: Monitor.bG :: Пенелопе Крус открива "София филм фест"
  Начало → Живот → Пенелопе Крус открива "София филм фест"
  ИСПАНСКА ПРЕЛЕСТ
  Агенция Монитор - петък, 26-01-2018 - 13:28
  Испанско-българската копродукция "Да обичаш Пабло", в която с участие се разписва Пенелопе Крус, ще е една от гала прожекциите на 22-ото издание на "София Филм Фест". Ленатата проследява любовната афера на наркобарона Пабло Ескобар с тв водещата Вихиния Валехо, представена през погледа на журналистката, в чиято рокля скача Крус. В обувките на един от най-знаменитите дилъри в историята ще се разходи партньорът на 43-годишната красавица на екрана и в живота – Хавиер Бардем. Българската компания B2Y Productions, част от "Ню Бояна Филм Студиос", е копродуцент на проекта, а режисурата и сценарият са поверени на Фернандо Леон де Араноа.
  Официалното откриване на "София филм фест" е на 7 март в зала 1 на НДК, а церемонията по награждаването ще се състои на 16 март. Програмата на фестивала, заедно с градиционните издания в Пловидв, Варна и Бургас, ще продължи до 29-и.